Document ID: 31995R1802

Nariadenie Komisie (ES) č. 1802/95
z 25. júla 1995,
ktorým sa menia a dopĺňajú nariadenia, ktoré určovali pred 1. februárom 1995 niektoré ceny a čiastky na trhu s mliekom a mliečnymi výrobkami, ktorých hodnota v ECU bola upravená po zrušení korekčného koeficientu pre poľnohospodárske prepočítacie kurzy
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], ktoré bolo naposledy zmenené nariadením (ES) č. 1538/95 [2], najmä na jeho články 6 (6), 7 (5), 7a (1) a (3), 10 (3) a 12 (3),
so zreteľom na nariadenie Rady (EHS) č. 2204/90 z 24. júla 1990, ktorým sa určujú ďalšie všeobecné zásady pre spoločnú organizáciu trhu s mliekom a mliečnymi výrobkami, pokiaľ ide o syr [3], zmenené nariadením (EHS) č. 2742/90 [4], najmä na druhý odsek jeho článku 1 a článok 5,
so zreteľom na nariadenie Rady (EHS) č. 3763/91 zo 16. decembra 1991, ktorým sa zavádzajú špecifické opatrenia pre niektoré poľnohospodárske výrobky v prospech francúzskych zámorských departementov [5], naposledy zmenené nariadením (ES) č. 3290/94 [6], najmä na jeho článok 6,
so zreteľom na nariadenie Rady (EHS) č. 518/92 z 27. februára 1992 o niektorých postupoch pre uplatňovanie Dočasnej dohody o obchode a obchodných záležitostiach medzi Európskym hospodárskym spoločenstvom a Európskym spoločenstvom uhlia a ocele na jednej strane a Poľskou republikou na druhej strane [7], zmenené a doplnené nariadením (EHS) č. 2233/93 [8], najmä na jeho článok 1,
so zreteľom na nariadenie Rady (EHS) č. 519/92 z 27. februára 1992 o niektorých postupoch na uplatňovanie Dočasnej dohody o obchode a obchodných záležitostiach medzi Európskym hospodárskym spoločenstvom a Európskym spoločenstvom uhlia a ocele na jednej strane a Maďarskou republikou na druhej strane [9], zmenené a doplnené nariadením (EHS) č. 2234/93 [10], najmä na jeho článok 1,
so zreteľom na nariadenie Rady (EHS) č. 520/92 z 27. februára 1992 o niektorých postupoch pre uplatňovanie Dočasnej dohody o obchode a obchodných záležitostiach medzi Európskym hospodárskym spoločenstvom a Európskymspoločenstvom uhlia a ocele na jednej strane a Českou a Slovenskou federatívnou republikou na druhej strane [11], zmenené nariadením (EHS) č. 2235/93 [12], najmä jeho článok 1,
so zreteľom na nariadenie Rady (EHS) č. 1600/92 z 15. júna 1992 o špecifických opatreniach pre Azory a Madeiru, týkajúcich sa niektorých poľnohospodárskych výrobkov [13], naposledy zmenené a doplnené nariadením (ES) č. 3290/94, najmä jeho články 10 a 24 (6),
so zreteľom na nariadenie Rady (EHS) č. 739/93 zo 17. marca 1993 o používaní spoločnej ceny pre sušené mlieko v Portugalsku [14], najmä jeho článok 3,
so zreteľom na nariadenie Rady (EHS) č. 2019/93 z 19. júla 1993, ktorým sa zavádzajú špecifické opatrenia pre menšie ostrovy v Egejskom mori, týkajúce sa niektorých poľnohospodárskych výrobkov [15], naposledy zmenené a doplnené nariadením (ES) č. 1363/95 [16], najmä jeho článok 4,
so zreteľom na nariadenie Rady (EHS) č. 3641/93 z 20. decembra 1993 o niektorých postupoch pre uplatňovanie Dočasnej dohody o obchode a obchodných záležitostiach medzi Európskym hospodárskym spoločenstvom a Európskym spoločenstvom uhlia a ocele na jednej strane a Bulharskou republikou na druhej strane [17], najmä jeho článok 1,
keďže hodnota v ECU niektorých cien a čiastok bola zmenená s účinnosťou od 1. februára 1995 v zmysle článku 13 (2) nariadenia Rady (EHS) č. 3813/92 z 28. decembra 1992 o účtovnej jednotke a prepočítacích kurzoch, ktoré sa majú použiť pre účely Spoločnej poľnohospodárskej politiky [18], naposledy zmeneného a doplneného nariadením (ES) č. 150/95 [19], s cieľom odstrániť účinky zrušenia korekčného koeficientu 1,207509, ktorý platil do 31. januára 1995 pre prepočítacie kurzy používané v poľnohospodárstve; keďže nové hodnoty príslušných cien a čiastok v ECU sa po 1. februári 1995 určovali v súlade so zásadami definovanými v článku 13 (2) nariadenia (EHS) č. 3813/92 a v článku 18 (1) nariadenia Komisie (EHS) č. 1068/93 z 30. apríla 1993 o podrobných zásadách pre určovanie a používanie poľnohospodárskych prepočítacích kurzov [20], naposledy zmeneného a doplneného nariadením (ES) č. 1053/95 [21];
keďže v súlade s článkom 18 (2) nariadenia (EHS) č. 1068/93, aby sa odstránili nedorozumenia a uľahčilo uplatňovanie Spoločnej poľnohospodárskej politiky, je potrebné nahradiť hodnotu príslušných cien a čiastok v ECU, ak platia aspoň od:
- 1. januára 1996 pre čiastky, na ktoré sa nevzťahuje hospodársky rok,
- začiatku hospodárskeho roka 1996 v prípade cien alebo čiastok, pre ktoré sa hospodársky rok začína v januári 1996,
- začiatku hospodárskeho roka 1995/96 v ostatných prípadoch,
ktoré sa objavujú v nariadeniach, ktoré nadobudli účinnosť pred 1. januárom 1995;
keďže, aby sa uľahčila administratíva príslušných opatrení, pre niektoré čiastky v sektore mlieka a mliečnych výrobkov je potrebné umožniť zaokrúhlenie, ktorým sa zníži počet desatinných miest uvedených v článku 18 (1) nariadenia (EHS) č. 1068/93;
keďže preto je potrebné zmeniť a doplniť nasledujúce nariadenia:
1. Nariadenie Rady (EHS) č. 986/68 [22], naposledy zmenené nariadením (EHS) č. 1115/89 [23];
2. Nariadenie Komisie (EHS) č. 1105/68 [24], naposledy zmenené a doplnené nariadením (EHS) č. 2292/92 [25];
3. Nariadenie Komisie (EHS) č. 2213/76 [26], naposledy zmenené nariadením (EHS) č. 1143/92 [27];
4. Nariadenie Komisie (EHS) č. 2315/76 [28], naposledy zmenené nariadením (EHS) č. 372/95 [29];
5. Nariadenie Komisie (EHS) č. 368/77 [30], naposledy zmenené a doplnené nariadením (EHS) č. 1756/93 [31];
6. Nariadenie Komisie (EHS) č. 443/77 [32], naposledy zmenené a doplnené nariadením (EHS) č. 1413/87 [33];
7. Nariadenie Komisie (EHS) č. 625/78 [34], naposledy zmenené a doplnené nariadením (EHS) č. 2270/91 [35];
8. Nariadenie Komisie (EHS) č. 2770/79 [36];
9. Nariadenie Rady (EHS) č. 2990/82 [37], naposledy zmenené a doplnené nariadením (ES) č. 3096/94 [38];
10. Nariadenie Komisie (EHS) č. 1634/85 [39], naposledy zmenené a doplnené nariadením (EHS) č. 2292/92;
11. Nariadenie Komisie (EHS) č. 3143/85 [40], naposledy zmenené a doplnené nariadením (ES) č. 3337/94 [41];
12. Nariadenie Komisie (EHS) č. 1547/87 [42], naposledy zmenené nariadením (ES) č. 455/95 [43];
13. Nariadenie Komisie (EHS) č. 570/88 [44], naposledy zmenené a doplnené nariadením (ES) č. 455/95;
14. Nariadenie Komisie (EHS) č. 429/90 [45], naposledy zmenené a doplnené nariadením (ES) č. 3337/94;
15. Nariadenie Komisie (EHS) č. 1150/90 [46], naposledy zmenené a doplnené nariadením (ES) č. 1677/95 [47];
16. Nariadenie Komisie (EHS) č. 2742/90 [48], naposledy zmenené a doplnené nariadením (EHS) č. 2146/92 [49];
17. Nariadenie Komisie (EHS) č. 1158/91 [50], naposledy zmenené a doplnené nariadením (EHS) č. 1756/93;
18. Nariadenie Komisie (EHS) č. 3378/91 [51], naposledy zmenené a doplnené nariadením (ES) č. 3337/94;
19. Nariadenie Komisie (EHS) č. 3398/91 [52], naposledy zmenené a doplnené nariadením (ES) č. 3337/94;
20. Nariadenie Rady (EHS) č. 3763/91 [53], naposledy zmenené a doplnené nariadením (EHS) č. 3714/92 [54];
21. Nariadenie Komisie (EHS) č. 584/92 [55], naposledy zmenené nariadením (ES) č. 1637/95 [56];
22. Nariadenie Komisie (EHS) č. 2174/92 [57], naposledy zmenené a doplnené nariadením (EHS) č. 1756/93;
23. Nariadenie Komisie (EHS) č. 2219/92 [58], naposledy zmenené a doplnené nariadením (ES) č. 1657/95 [59];
24. Nariadenie Komisie (EHS) č. 2233/92 [60], naposledy zmenené a doplnené nariadením (EHS) č. 1756/93;
25. Nariadenie Komisie (EHS) č. 2234/92 [61], naposledy zmenené a doplnené nariadením (EHS) č. 1756/93;
26. Nariadenie Komisie (EHS) č. 2235/92 [62], naposledy zmenené a doplnené nariadením (EHS) č. 1756/93;
27. Nariadenie Komisie (EHS) č. 1579/93 [63], naposledy zmenené a doplnené nariadením (EHS) č. 2838/93 [64];
28. Nariadenie Komisie (EHS) č. 2839/93 [65], naposledy zmenené a doplnené nariadením (ES) č. 3337/94;
29. Nariadenie Komisie (EHS) č. 2958/93 [66], naposledy zmenené a doplnené nariadením (ES) č. 1363/95;
30. Nariadenie Komisie (ES) č. 3392/93 [67], naposledy zmenené a doplnené nariadením (ES) č. 1971/94 [68];
31. Nariadenie Komisie (ES) č. 3393/93 [69];
32. Nariadenie Komisie (ES) č. 1588/94 [70], naposledy zmenené a doplnené nariadením (ES) č. 1637/95;
keďže opatrenia uvedené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
V dôsledku úpravy v zmysle článku 13 (2) nariadenia (EHS) č. 3813/92 a článku 18 (1) nariadenia (EHS) č. 1068/93, platnej od 1. februára 1995, niektoré ceny a čiastky vyjadrené v ECU v sektore mlieka a mliečnych výrobkov sa týmto menia tak, ako je uvedené v prílohe tohto nariadenia.
Článok 2
Toto nariadenie nadobúda účinnosť v siedmy deň odo dňa jeho uverejnenia v Úradnom vestníku Európskych spoločenstiev.
Bude sa uplatňovať pre čiastky uvedené v stĺpci 4 prílohy odo dňa prvého použitia poľnohospodárskeho prepočítacieho kurzu, určeného 1. februára 1995 alebo neskôr a pre čiastky uvedené v stĺpci 5 od 1. septembra 1995.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 25. júla 1995

Labels: 2
17
6